எலந்தகொட்டப்பட்டி

எலந்தகொட்டப்பட்டி (Elandaikuttapatty) என்பது இந்தியாவின், தமிழ்நாடு மாநிலத்திலுள்ள பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636905.  இது பட்டுகோணாம்பட்டி ஊராட்சிக்கு உட்பட்டது.

அமைவிடம் 
இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், பாப்பிரெட்டிப்பட்டியில் இருந்து 8 கிலோ மீட்டர் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 300 மீட்டர் உயரத்தில் இருக்கிறது. இவ்வூரின் அமைவிடம் 11°50'50.5"N 78°22'33.2"E ஆகும்.

மக்கள் வகைபாடு 
2011 மக்கள் தொகை கணக்கெடுப்பின்படி இந்த கிராமத்தில் 207 குடும்பங்களும் 823 மக்களும் வாழ்கின்றனா். இதில் 401 ஆண்கள் 422 பெண்கள் ஆவா். இங்கு அரசின் ஊராட்சி ஒன்றிய தொடக்கப்பள்ளி உள்ளது.

மேற்கோள் 

தர்மபுரி மாவட்டத்திலுள்ள கிராமங்கள்